### Beslutning

Godkendt.

Afbud: Herbert Koch

### Sagsfremstilling

## Resume og sagens baggrund

Forslag til lokalplan nr. 600 har været i offentlig høring i seks uger. Der er modtaget et enkelt høringssvar, der ikke giver anledning til at foretage ændringer i planforslaget. Sagen lægger op til Teknik- og Miljøudvalgets endelige vedtagelse af lokalplan og tilknyttet udbygningsaftale.

## Indstillinger

Chefen for Plan, Byg og Miljø indstiller at:

1. Forslag til lokalplan nr. 600 vedtages endeligt til offentlig bekendtgørelse.
2. Frivillig udbygningsaftalen om anlæg af adgangsvej mv. til lokalplanområdet godkendes endeligt.
3. Administrationen bemyndiges til at foretage nødvendige redaktionelle ændringer til planforslaget forinden offentlig bekendtgørelse.

## Behandling

Teknik- og Miljøudvalget.

## Sagsfremstilling

*Lokalplanens formål*Det er lokalplanens formål at

* fastlægge områdets anvendelse til centerformål, herunder dagligvare- og udvalgsvarebutikker med tilknyttede faciliteter og funktioner.
* fastlægge til- og frakørselsforhold til lokalplanområdet fra [adresse], samt sikre forbedrede parkeringsforhold.
* fastlægge en ny og mere trafiksikker vareindlevering bagom butikken og sikre at denne løsning ikke giver støjgener for naboer.
* sikre at området og bebyggelsen indpasses med respekt for det tilstødende centerbyggeri og nabobebyggelser.
* sikre at området beplantes og gives en grøn karakter.
* sikre, at eksisterende bygninger i området kan nedrives ved lokalplanens realisering.

*Om lokalplanen (jf. bilag 1)*
Der etableres ny ind- og udkørsel fra [adresse]. Den nye overkørsel vil give en lettere og mere direkte adgang til den vestlige del af [adresse] og den nye butik. Cykelstien adskilles fra vejen og etableres langs med fortovet. Fra busstoppestedet etableres der en ny tværgående sti til butikken. Derved opnås der bedre rammer for bløde trafikanter der skal besøge [adresse] og dagligvarebutikken.

Bebyggelsen tilpasses den omgivende bebyggelses fremherskende karakter, og så den fremstår i udtryk som [adresse]. Bebyggelsen skal således opføres med murede facader i røde eller rødbrune teglsten, evt. kombineret med træ, og murværket skal fremstå med en variation i facaden. Butikkens tag skal udføres som fladt tag og udføres med tagbelægning, tagpap eller grønt tag som sedum, mosser eller græsser. Lokalplanen indeholder også retningslinjer for skiltning og belysning, som skal tilpasses områdets øvrige udtryk.

Da parkeringspladsen ombygges og udvides, vil det eksisterende græsareal mellem [adresse] og parkeringspladsen blive indskrænket, ligesom et af de eksisterende træer vil blive fældet. Derfor er der i lokalplanen stillet krav om, at der skal plantes ni nye træer langs med [adresse], samt tre træer i parkeringspladsens sydlige ende.

*Høringssvar (jf. bilag 2)*Der er indkommet ét høringssvar fra beboerne i ejendommen [adresse], som ligger overfor [adresse]. De ønsker en ændring af den foreslåede trafikløsning som med en venstresvingsbane vil give beboerne en mere direkte adgang til at svinge ind til deres ejendom mod nordlig retning. Ejendommen har i dag kun adgang via sydgående retning af [adresse] og den planlagte ændring vil give samme adgang. Beboernes forhold bliver dermed ikke forringede af omlægningen.

Det anbefales, at høringssvaret ikke giver anledning til at ændre i lokalplanen.

*Udbygningsaftale, (jf. bilag 3)*Projektudvikler har tilbudt at afholde samtlige omkostninger forbundet med etablering af ny ind- og udkørsel fra [adresse], venstresvingsbane og nyt busstopsted. I forlængelse heraf er der udarbejdet forslag til en udbygningsaftale (jf. planlovens § 21 b, aftaler om udbygning af infrastruktur). Udbygningsaftalen godkendes endeligt sammen med lokalplanen.

*Administrationens anbefaling*Administrationen anbefaler, at lokalplanen vedtages uændret.

## Økonomiske konsekvenser

Ingen.